**WOSNOVNA ŠKOLA FRAN FRANKOVIĆ**

**Rijeka, Ivana Žorža 17a**

**KLASA: 007-04/22-03/10**

**URBROJ: 2170-55-04-22-4**

**SKRAĆENI ZAPISNIK SA SJEDNICE UČITELJSKOG VIJEĆA**

**održane dana 02 rujna 2022.g. u 09:00h u glavnom hodniku škole**

Sjednici je prisustvovala većina učitelja i stručnih suradnika (popis prisutnih nalazi se u prilogu), što čini natpolovičnu većinu stoga se mogu donositi pravovaljane odluke i zaključci. Sjednicu otvara i vodi ravnatelj Vedran Kosovac.

Ravnatelj čita dnevni red koji je jednoglasno podržan, a dopuna nema.

**Dnevni red**

 1. Verifikacija zapisnika sa prethodne sjednice Učiteljskog vijeća,

2. Raspored rada učitelja,

3. Upis novih učenika,

4. Priznavanje inozemne svjedodžbe i

5. Razno.

***Ad. 1****.* ***Verifikacija Zapisnika sa prethodne sjednice Učiteljskog vijeća***

Jednoglasno se verificira Zapisnik sa sjednice Učiteljskog vijeća održane dana 29.08.2022.g. Nitko od prisutnih nije protiv niti suzdržan.

***Ad. 2.*** ***Raspored rada učitelja*** ***u školskoj 2022./2023. godini***

Ravnatelj iznosi novine i problematiku te daje riječ satničaru i voditelju smjene M.P. Obzirom se ove godine išlo u reorganizaciju smjena raspored je potrebno preuzeti, pogledati i obzirom na manjak učionica u maloj mjeri kod provođenja nastave izbornih predmeta prilagoditi. Član M.P. će dati prijedloge, a članovi će ih raspraviti te usvojiti ili ne. Naglašava kako su učenici, kao i uvijek na prvom mjestu i to treba imati na umu.

Ravnatelj iznosi kako predsat kreće u 12:40h, satničar i voditelj smjene govori članovima tko ima prvi tjedan predsat, te podsjeća da su u 1. tjednu dežurni svi učitelji koji imaju prve satove.

***Ad. 3. Upis novih učenika***

Ravnatelj iznosi zahtjeve za upis 14 (Četrnaest) novih učenika, svi sa prijavljenom adresom prebivališta/boravišta sa upisnog područja Škole, koje članovi jednoglasno podržavaju te razrednici primaju na znanje. Isto tako, ravnatelj iznosi ispise 10 (deset) učenika, od toga jedan zbog promijene oblika školovanja u Centar za odgoj i obrazovanje i jedan zbog prelaska u Narodno učilište Rijeka, ostali zbog promijene prebivališta.

Svi jednoglasno potvrđuju upise i ispise, nitko od prisutnih nije protiv niti suzdržan.

***4. Priznavanje inozemne svjedodžbe***

Ravnatelj iznosi prijedlog Razrednog vijeća 8.a pred Učiteljsko vijeće da se učenici K.Š. prizna svjedodžba 7. razreda škole iz Luksemburga što isto tijelo jednoglasno podržava. Nitko od prisutnih nije protiv niti suzdržan.

***5. Razno***

**- Novost**- rad kuhinje do 16h, cijena školske marende i toplih obroka. Za 1.r. kreće od 12.09., za ostale 06.09. Školski odbor u utorak 06.09. za donošenje odluke o cijeni školske marende i toplog obroka te za izbor osiguranja.

**- Sportski klubovi**- molba članovima da prikupe podatke od učenika.

Razrednici 5.r. razrednih odjela:

5.a- R.S.S.,

5.b- L.P. i

5.c- A.Š.

**- Kalendar rada**- 181 dan, spajanje 29.05. uz Dan državnosti i 09.06. uz Tijelovo, svi članovi za, nitko od prisutnih nije suzdržan niti protiv.

**- Građanski odgoj i Moja Rijeka programi**- ravnatelj poziva zainteresirane da se jave ukoliko ih ima, s napomenom da su za Građanski odgoj u obvezi prethodno odraditi edukaciju.

**- Inventar-** popis klupa i stolica koje fale prijaviti domaru, Inventurne liste ažurirati čitko i razumljivo.

**- Dan škole 27.09. i Hrvaski olimpijski dan**- ravnatelj poziva članove da iznesu ideje.

**- Tableti**: iste su 8. razredi vratili, a učiteljice prvih razreda će podijeliti novim učenicima tablete. Sve informacije učenici mogu dobiti od učitelja Informatike.

- Ravnatelj prenosi preporuke osnivača o štednji energenata.

- Policija će nadzirati promet od 05.09. oko škole.

- **Izleti/ekskurzija**- Osmi razredi idu u Vukovar 4. i 5. studenog, a ekskurzija će biti 28., 29. i 30. rujna 2022.g.

- **Zapošljavanje stručnih suradnika**- imamo zakonsku osnovu za još 2 stručna suradnika. Od ove školske godine imat ćemo stručnog suradnika pedagoga do ishođenja suglasnosti Ministarstva znanosti i obrazovanja. Svi članovi podržavaju zaposlenje i iznose mišljenje kako je pedagog ovoj Školi neophodan.

Ravnatelj zahvaljuje svim prisutnima, želi svima sretnu novu školsku godinu i zaključuje sjednicu u 10:35h.

 Ravnatelj: M.P. Zapisničar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vedran Kosovac, prof. I..S., v.r.